Definisjon:

Akutt eller subakutt optikusnevropati pga ikke-inflammatorisk infarkt i små kar i n. opticus

Patogenese:

Kompleks, men (lokal) hypotensjon er utløsende, ikke tromboembolisme

Typer:

Fremre (AION), rammer anteriore del av nerven (papillen)

Bakre (PION), rammer posteriore del av nerven

Epidemiologi:

2-10 / 100.000

Alle aldre, men vanligvis over 50 år (57-67).

Kvinner = menn

Symptomer / anamnese:

Plutselig, smertefritt, ensidig synstap som utvikler seg i løpet av timer til dager

Funn:

Visus varierer fra lyssans til 1,0 (2/3 > 0,1). Fargesyn tilsvarende redusert

Arkuat eller altitudinelt synsfeltutfall, vanligvis nede

Relativ afferent pupilldefekt

Papilleødem, gjerne segmentert, og ofte med flammeformede retinalblødninger. (Etter 4-6 uker fremstår papillen blek der ødemet var)

Kontralateral papille er ofte liten og ”trang”

Etiologi:

Idiopatisk. Svikt i småkarsirkulasjon til papillen, trolig paraoptiske grener av aa. ciliares post. brev. Ukjent iskemisk mekanisme, og usikkert hvorvidt arteriosklerose /trombose er involvert.

Predisponerende faktorer:

Liten C/D-ratio (”compartment syndrome”); papilledruser; papilleødem

Diabetes

Hypertensjon

Hyperkolesterolemi (<50 år)

Langvarig kirurgi

Differensialdiagnose:

Arterittisk anterior iskemisk optikusnevropati (A-AION)

Optikusnevritt

Kompressiv optikusnevropati

Amiodarone-optikusnevropati

Utredning:

Utelukke temporalis-arteritt (SR, CRP, TPK)

Utredning av eventuell vaskulær risikofaktor

Prognose:

Gradvis synsforverrelse inntil stabilt ved 2 uker. Sjelden bedring. 50% < 0,1

Risiko: for residiv: mindre enn 5%

for affeksjon av andre øyet: ca 15%

for systemiske vaskulære hendelser: ukjent

Behandling:

Høydosert systemisk steroidterapi har noen tilhengere, men ingen generelt akseptert behandling finnes

Sekundærprofylakse:

Behandling av vaskulære risikofaktorer? Ja.

Acetylsalicylsyre? Neppe.

Kerr et al. Non-Arteritic anterior ischaemic optic neuropathy: A review and update. J Clin Neurosci (2009) 16:994-1000

Hayreh SS. Ischemic optic neuropathies – where are we now? Graefes Arch Clin Exp Ophthalmol (2013) 251:1873 1884